joelniklaus/EU_Wikipedias huggingface dataset:
Rasul Gamzatov

Rasul Gamzatovitš Gamzatov (, avaariksi Расул XIамзатов, Rasul Hamzatov; 8. syyskuuta 1923 Dagestanin Hunzahin piirin Tsadan kylä – 3. marraskuuta 2003 Moskova) oli avaarilainen runoilija.

Rasul Gamzatov syntyi runoilija Gamzat Tsadasan perheeseen. Hän alkoi kirjoittaa yhdeksänvuotiaana ja julkaisi ensimmäisen runonsa ollessaan seitsemännellä luokalla. Vuonna 1940 Gamzatov valmistui Buinakskin opettajaopistosta ja palasi kotikyläänsä opettajaksi. Myöhemmin hän työskenteli teatteriohjaajan apulaisena sekä avaarinkielisen sanomalehden ja radion toimittajana. Ensimmäinen runokokoelma Hasratab rokigi borkarab tstsingi (”Palava rakkaus ja polttava viha”) ilmestyi toisen maailmansodan aikana vuonna 1943. Gamzatovin kaksi vanhempaa veljeä kaatui sodassa.

Gamzatov hyväksyttiin Neuvostoliiton kirjailijaliiton jäseneksi vain 20-vuotiaana. Vuonna 1944 hän liittyi Neuvostoliiton kommunistiseen puolueeseen. Vuosina 1945–1950 hän opiskeli Moskovassa Maksim Gorkille nimetyssä kirjallisuusinstituutissa. Vuodesta 1951 aina kuolemaansa saakka hän toimi Dagestanin kirjailijaliiton puheenjohtajana.

Gamzatovin ensimmäinen venäjänkielinen runokokoelma ilmestyi vuonna 1947. Seuraavien vuosikymmenien aikana hän julkaisi kymmeniä avaarin- ja venäjänkielisiä runo- ja proosakirjoja, joita on käännetty useille vieraille kielille. Runokokoelma Dun gavurab son (”Syntymävuoteni”, 1950) sai Stalin-palkinnon vuonna 1952. Kokoelma Vysokije zvjozdy (”Korkeat tähdet”, 1962) palkittiin Lenin-palkinnolla vuonna 1963. Runokirjoista merkittävimpiä on Konstitutsija gortsa (”Vuoristolaisen perustuslaki”), joka sisältää lisäksi lyyrisen kertomuksen ”Kotimaani Dagestan” (Moi Dagestan, 1968). Gamzatov toimi myös venäläisen kirjallisuuden avaarintajana.

Rasul Gamzatovin inhimillinen, elämänläheinen ja kiihkeä runous teki hänestä yhden Neuvostoliiton suosituimmista kirjailijoista. Monista hänen runoistaan on sävelletty lauluja. Niistä tunnetuin on toisen maailmansodan uhreille omistettu Žuravli (”Kurjet”). Lukijoiden suosion lisäksi Gamzatov sai lukuisia virallisia tunnustuksia. Hänelle on myönnetty Dagestanin kansanrunoilijan ja sosialistisen työn sankarin arvonimet, neljä Leninin ja useita muita kunniamerkkejä sekä neuvostoliittolaisia ja kansainvälisiä kirjallisuuspalkintoja. Gamzatov toimi Dagestanin ASNT:n ja Neuvostoliiton korkeimman neuvoston edustajana, osallistui eri kansalaisjärjestöjen toimintaan ja työskenteli mm. Novyi mir ja Literaturnaja gazeta -kirjallisuuslehtien toimituskuntien jäsenenä.

Runoilija on haudattu Mahatškalaan vaimonsa Patimatin viereen. He saivat kolme tytärtä.

Suomennettu teos
 Kotimaani Dagestan. Suom. Ulla-Liisa Heino. Helsinki: Maailma ja me, 1988 (Maailma ja me -lehden novelliliite).

Lähteet

Aiheesta muualla
 Rasul Gamzatoville omistettu sivusto , 

Avaarinkieliset kirjailijat
Dagestanilaiset henkilöt
Neuvostoliittolaiset kirjailijat
Venäläiset runoilijat
Vuonna 1923 syntyneet
Vuonna 2003 kuolleet
Ratsastus kesäolympialaisissa 1924

Vuoden 1924 kesäolympialaisten ratsastus järjestettiin 21. – 27. heinäkuuta 1924 Stade Olympique Yves-du-Manoirilla, Pariisissa, Ranskassa. Tämä oli neljäs kerta kun laji oli mukana olympialaisten ohjelmassa. Mukana oli 97 osanottajaa 17 eri maasta. Tapahtumia oli viisi.

Mitalistit

Mitalitaulukko

Lähteet
Equestrianism at the 1924 Paris Summer Games  

Kesäolympialaiset 1924
1924
Ranskan hevosurheilu
Tunne Kelam

Tunne-Väldo Kelam (s. 10. heinäkuuta 1936 Taheva) on virolainen poliitikko ja Euroopan parlamentin jäsen. Kelam edustaa Isänmaa-puoluetta, joka europarlamentissa on osa Euroopan kansanpuoluetta.

Elämä 
Kelam on opiskellut historiaa Tarton yliopistossa. Valmistuttuaan hän työskenteli Viron valtakunnallisessa keskusarkistossa vuosina 1959–1965 ja vanhempana tiedetoimittajana Neuvosto-Viron ensyklopediassa vuosina 1965–1975. Vuonna 1972 Kelam valmisteli muistion YK:lle, jossa vaadittiin vapaita vaaleja Viroon ja miehitysjoukkojen vetäytymistä. Muistio salakuljetettiin ulos maasta ja tapauksen seurauksena Kelam menetti työnsä Neuvosto-Viron ensyklopediassa. Hänen työpaikkansa vaihtui yövahdin virkaan kanatilalla.

Kelam haki kommunistisen puolueen jäsenyyttä 1970-luvulla, mutta hänen hakemuksensa hylättiin sillä Kelam nähtiin liian kansallismielisenä. Kelam valitti päätöksestä puolueen komissiolle Moskovaan, mutta myös sieltä tuli hylkäävä päätös.

Neuvosto-Viron viimeisten vuosien aikana Kelam oli mukana perustamassa Viron kansallista riippumattomuuden puoluetta ( eli ERSP) vuonna 1988, joka oli paitsi miehitetyn Viron niin myös koko Neuvostoliiton ensimmäinen ei-kommunistinen puolue. Vuonna 1990 Kelam valittiin Viron kongressiin ja Viron palautettua itsenäisyytensä 1991 hän toimi poliittisissa tehtävissä muun muassa perustuslakia säätävän kokouksen jäsenenä. Kelam oltiin valittu Riigikogun jäseneksi vuonna 1992, ja vuosina 1992–2003 hän toimi Riigikogun varapuhemiehenä. Paikastaan hän luopui tultuaan valituksi Euroopan parlamenttiin vuoden 2004 vaaleissa.

Kunnianosoitukset 

Tunne Kelam on ollut Marylandin osavaltion kunniakansalainen vuodesta 1991. Hänelle on lisäksi myönnetty useita eri kunnianosoituksia, kuten Ranskan ansioritarikunnan suurristi vuonna 2001 ja Viron Valtionvaakunan ritarikunnan I luokan kunniamerkki eli suurristi vuonna 2006.

Lähteet

Aiheesta muualla 

 Tunne Kelamin kotisivu 

Isänmaaliiton poliitikot
Isänmaan ja Res Publican liiton poliitikot
Virolaiset europarlamentaarikot
Riigikogun jäsenet
Vuonna 1936 syntyneet
Elävät henkilöt
Burkina Faso olympialaisissa

Burkina Faso osallistui olympialaisiin ensimmäistä kertaa  Münchenin kesäolympialaisissa 1972 nimellä Ylä-Volta. Seuraavan kerran maa oli mukana Soulissa 1988, ja on osallistunut kaikkiin kesäolympialaisiin sen jälkeen. Talvikisoissa se ei ole ollut mukana.

Burkina Faso ei ole saavuttanut olympialaisissa yhtään mitalia eikä pistesijaa, eli sijoitusta kahdeksan parhaan joukkoon.

Lähteet

Aiheesta muualla 
Burkina Faso Kansainvälisen olympiakomitean sivustolla
Discouraged Ones

Discouraged Ones on metalliyhtye Katatonian kolmas albumi, joka julkaistiin vuonna 1998. Se on Katatonian albumeista ensimmäinen, jolla kaikki lauluosuudet on laulettu puhtaasti. Lisäksi albumin kappaleet ovat lyhyempiä ja suoraviivaisempia kuin Katatonian aikaisemmilla julkaisuilla.

Kappaleet 
Kaikki kappaleet säveltänyt ja sanoittanut Jonas Renkse ja Anders Nyström.

Kokoonpano 
 Fredrik Norrman – kitara
 Anders Nyström – kitara, kosketinsoittimet
 Mikael Oretoft – basso
 Jonas Renkse – rummut, laulu

Arvostelut 
 Allmusic: 
 Chronicles of Chaos:

Lähteet 

Vuoden 1998 albumit
Katatonian albumit
Tonight’s Decision

Tonight's Decision on metalliyhtye Katatonian neljäs albumi, joka julkaistiin vuonna 1999.

Kappaleet 
Kaikki kappaleet säveltänyt ja sanoittanut Jonas Renkse ja Anders Nyström, ellei toisin mainita.

Kokoonpano 
 Fredrik Norrman – kitara, basso
 Anders Nyström – kitara, kosketinsoittimet
 Jonas Renkse – laulu
 Dan Swanö – rummut (sessiojäsen)

Arvostelut 
 Allmusic: 
 Soundi:

Lähteet 

Vuoden 1999 albumit
Katatonian albumit
Taiteilijoiden avoimet ovet

Taiteilijoiden avoimet ovet on Brightonissa, Englannissa vuosittain pidettävä tapahtuma, joka on osa Brighton Festivalia ja Brighton Fringe Festivalia. Siinä taiteilijat ja käsityöläiset avaavat kotiensa ovet yleisölle, jolla on mahdollisuus katsella ja ostaa näiden töitä.

Taiteilijoiden avoimet ovet sai alkunsa vuonna 1982, jolloin Ned Hoskins täytti kotinsa itsensä ja muiden taiteilijoiden töillä vastalauseena visuaalisten taiteiden puuttumiselle Brighton Festivalissa. Tämän jälkeen muodostui useita taideryhmiä, kuten Fiveways Artists Group, Beyond the Level ja Kemptown Artists. Vuoden 2008 festivaalilla oli näytteillä noin 1000 työtä yli 200 talossa.

Katso myös 
 Brighton Festival

Aiheesta muualla 
Tapahtuman nettisivut

Kuvataidetapahtumat
Yhdistyneen kuningaskunnan tapahtumat
Brighton and Hove
Daikokuten

Daikokuten  (myös Daikoku tai Daikoku-ten) on japanilaisessa mytologiassa ja sittemmin šintolaisuudessa esiintyvä jumalhahmo eli kami.

Daikokuten on yksi ”seitsemästä hyvän onnen jumalasta” (shichifukujin). Hänellä on yleensä ”vaurautta lyövä” nuija, aarresäkki ja hän seisoo riisipaalien päällä. Hän lienee saanut alkunsa intialaisesta Mahākalā-jumalasta ja synkretismin myötä hänet on liitetty japanilaiseen Ōkuninushiin.

Daikokuten tunnetaan nykyisin laajasti iloisena onnea ja vaurautta tuovana hahmona, mutta alkujaan hän oli kiivas taistelija. Vanhin Daikokuteninn kuva on Kanzeonjin temppelissä ja se on ajoitettu Heian-kaudelle (794-1185). Siinä hän on vielä sotilas; nykyinen ulkoasu on tullut käyttöön 1400-luvulla.

Lähteet

Aiheesta muualla 

Japanilaiset jumalat
Jumalat
Šintolaisuus

zh:大黑天
Dōsojin

Dōsojin  on japanilaisessa mytologiassa ja sittemmin sekä šintolaisuudessa että buddhalaisuudessa esiintyvä jumalhahmo eli kami.  

Se on yleisnimitys kylien rajoilla ja tienristeyksissä asuville suojelijakameille. Usein kamit esitetään mies- ja naishahmon muodossa. Kivipatsaat voivat olla myös pelkkiä pylväitä, joissa on kaiverruksia. Joissakin paikoin tätä kamia palvotaan myös helpon synnytyksen kamina.

Lähteet

Aiheesta muualla 

Japanilaiset jumalat
Jumalat
Šintolaisuus
Miesten 50 metrin pienoiskiväärin asentokilpailu ammunnan maailmanmestaruuskilpailuissa 2010

Miesten 50 metrin pienoiskiväärin asentojen maailmanmestaruudesta ammuttiin 3.-4. heinäkuuta 2010. Henkilökohtaisen kilpailun voitti Unkarin Péter Sidi tuloksella 1275,6 (1178+97,6) ja joukkuekilpailun Venäjä tuloksella 3504.

Aikataulu 
Suluissa Suomen aika (EEST)

Ennätykset 
Ennen MM-kilpailuiden alkua voimassa olleet maailmanennätykset:

Finaali

Lähteet 

Ammunnan maailmanmestaruuskilpailut 2010
Shichifukujin

Shichifukujin on japanilaisessa mytologiassa ja sittemmin šintolaisuudessa esiintyvä jumalhahmojen ryhmä. Yksi niistä, Ebisu on alkujaankin japanilainen, muiden juuret ulottuvat alkujaan Intian hindulaiseen ja buddhalaiseen perinteeseen (Daikokuten, Bishamonten ja  Benzaiten)  tai  Kiinaan (Hotei, Jurōjin, ja Fukurokuju). Japanilaisen perinteen mukaan nämä seitsemän jumalhahmoa matkustavat taikalaivallaan ja käyvät uudenvuoden aattona tuomassa onnea uskovaisille.

Kamakurassa voi tehdä pyhiinvaellusmatkan, jossa käydään kaikkien seitsemän Shichifukujinin jäsenen temppeleissä.

Lähteet

Aiheesta muualla 

Jumalat
Šintolaisuus
Porta

Porta on kunta Pyrénées-Orientalesin departementissa Languedoc-Roussillonin hallintoalueella Ranskassa. Kunta kuuluu Pradesin arrondissementtiin ja Saillagousen kantoniin. Kunnassa oli 135 asukasta vuoden 2007 väestönlaskennassa ja väestötiheys oli 2,1 as./km². Portan pinta-ala on 65,19 neliökilometriä.

Portan naapurikunnat ovat Porté-Puymorens pohjoisessa, Enveitg idässä sekä Latour-de-Carol kaakossa. Lännessä kunta rajautuu Andorraan ja etelässä Espanjaan. Portasta on matkaa Porté-Puymorensiin 2,5 kilometriä, L'Hospitalet-près-l'Andorreen 7,1 km, Latour-de-Caroliin 8,4 km, Dorresiin 10,1 km, Enveitgiin 10,1 km, Uriin 11,2 km ja Angoustrine-Villeneuve-des-Escaldesiin 11,8 km. Ranskan pääkaupunkiin Pariisiin on matkaa 707 km.

Väkiluvun kehitys 

Lähde:

Lähteet

Aiheesta muualla 

 Portan kotisivut 
 Porta INSEEn sivuilla 
 Porta Lion1906:n sivuilla 

Pyrénées-Orientalesin kunnat
Eglintonsaari

Eglintonsaari () on asumaton saari Kuningatar Elisabetin saaristossa Kanadan Luoteisterritorioissa. Se sijaitsee McClurensalmen pohjoispuolella ja etelään Prinssi Patrickin saaresta. Saari on pinta-alaltaan 1 541 km².

Saaren ensimmäiset eurooppalaiset löytäjät olivat tutkimusmatkailijat Francis Leopold McClintock ja George Mecham.

Galleria

Aiheesta muualla 

 Prince Patrick Island  arctic.uoguelph.ca. 

Kuningatar Elisabetin saaret
Izanami

Izanami on japanilaisessa šintouskonnossa ensimmäisen jumalan  Izanakin vaimo. joka klassikoiden mukaan loi yhdessä Izanakin kanssa maan. Hän on Amaterasun, auringonjumalan, Tsukuyomin, kuun jumalan, ja pahansuovan Susanoon äiti. Nimi Izanami voidaan kääntää monella tavalla; 'iza' liitynee kutsumiseen ja 'mi'naissukupuoleen.

Tarina kertoo, että hän ja hänen miehensä Izanaki synnyttivät monia saaria, jumaluuksia ja japanilaisten esi-isiä. Kun Izanami kuoli synnytyksessä, Izanaki yritti hakea hänet takaisin Yomista eli kuolleiden valtakunnasta, mutta epäonnistui. Izanaki katsoi vaimoaan ennenaikaisesti ja näki vaimonsa hirviömäisen ja helvetillisen olomuodon. Izanami häpesi ja raivostui miehelleen uhaten tappaa hänet. Kun tappoyritys epäonnistui, hän lupasi surmata 1000 Izanakin kansan jäsentä joka päivä. Tähän jumala vastasi, että heitä vastaavati syntyisi 1500 joka päivä.

Lähteet

Aiheesta muualla 
http://wsu.edu/~dee/ANCJAPAN/CREAT3.HTM 

Japanilaiset jumalat
Japanilainen mytologia
Šintolaisuus
Luojajumalat
Suijin

Suijin  (水神 ) on japanilaisessa mytologiassa ja sittemmin   šintolaisuudessa  esiintyvä jumalhahmo eli kami. Se on maanviljelykselle tärkeä veden kami, joka asuu yleensä riisipeltojen tai kastelukanavien vieressä tai kaivoissa, lähteissä ja virroissa.

Suijinia palvotaan Suite-go -pyhäköissä, joita on paljon varsinkin maaseudulla. Tärkein niistä on Kurumessa Fukuokassa.

Lähteet 

Japanilaiset jumalat
Veden jumalat
Jumalat
Šintolaisuus
Between Two Worlds

Between Two Worlds on norjalaisen superyhtyeen I:n esikoisalbumi, joka on julkaistu vuonna 2006.

Kappaleet 
Kaikki kappaleet säveltänyt Abbath; sanoittanut Demonaz; sovittanut Abbath ja Ice Dale

Erikoispainos

Kokoonpano 
 Abbath – laulu, kitarat
 T.C. King – bassokitara
 Ice Dale – kitarat, tuottaja
 Armagedda – rummut
 Demonaz – sanoitukset

Arvostelut 
 About.com: 
 Allmusic:

Lähteet 

Vuoden 2006 esikoisalbumit
Norjalaiset black metal -albumit
Norjalaiset thrash metal -albumit
Aber Bitte mit Sahne

Aber Bitte Mit Sahne on saksalaisen thrash metal -yhtyeen Sodomin viides EP-levy. Nimikappale on coverversio Udo Jürgensin samannimisestä kappaleesta.

Kappaleet

Kokoonpano 
 Tom Angelripper – laulu, bassokitara
 Andy Brings – kitara
 Atomic Steif  – rummut

Vuoden 1993 EP:t
Sodomin albumit
World Misanthropy

World Misanthropy on norjalaisen sinfonista black metalia soittavan Dimmu Borgirin live-DVD -taltinti, joka on julkaistu vuonna 2002. DVD:n ensimmäiset painokset sisältävät myös samaa nimeä kantavan bonus-EP:n.

DVD 1
"Blessings Upon the Throne of Tyranny" – 5:22 (Wacken, 2001)
"The Blazing Monoliths of Defiance" – 4:44 (Stuttgart, 4. huhtikuuta 2001)
"Indoctrination" – 6:10 (Wacken, 2001)
"The Insight and the Catharsis" – 7:08 (Stuttgart, 4. huhtikuuta 2001)
"Puritania" – 3:06 (Wacken 2001)
"Tormentor of Christian Souls" – 5:30 (Stuttgart, 4. huhtikuuta 2001)
"Kings of the Carnival Creation" – 7:57 (Wacken, 2001)
"The Maelstrom Mephisto" – 4:45 (Stuttgart, 4. huhtikuuta 2001)
Kuvagalleria

DVD 2
"Stormblåst" – 4:34 (Puola 1998)
"Entrance" – 4:17 (Puola 1998)
"Hunnerkongens Sorgsvarte Ferd Över Steppene" – 2:57 (Puola 1998)
"Alt Lys Er Svunnet Hen" – 4:38 (1995)
"Spellbound (By the Devil)" – 4:05 (1997)
"Arcane Lifeforce Mysteria" – 6:58 (1999)
"Puritania" – 3:06 (2001)
Kuvagalleria

Bonus CD
"Masses for the New Messiah" – 5:11
"Devil's Path" – 6:05 (2000 uudelleennauhoitettu)
"Blessings upon the Throne of Tyranny" – 5:22 (live)
"Kings of the Carnival Creation" – 7:57 (live)
"Puritania" – 3:06 (live)
"IndoctriNation" – 6:10

Kokoonpano
Shagrath - laulu
Silenoz - kitara
Galder - kitara
Nicholas Barker - rummut, lyömäsoittimet
ICS Vortex - bassokitara
Mustis - syntetisaattori, piano

Arviot 
 Allmusic:

Aiheesta muualla 
 World Misanthropy discogs.com -sivustolla

Lähteet 

Vuoden 2002 konserttitallenteet
Dimmu Borgirin albumit
Musiikki-DVD:t
Ausgebombt

Ausgebombt on saksalaisen thrash metal -yhtye Sodomin kolmas EP, joka on julkaistu vuonna 1989.

Kappaleet 
 
  
 

Saksan versiossa laulajana toimii Bela B. yhtyeestä Die Ärzte.

Kokoonpano 
 Tom Angelripper – laulu, bassokitara 
 Frank Blackfire – kitarat
 Chris Witchhunter – rummut

Lähteet
 http://www.allmusic.com/album/ausgebombt-r1008250

Vuoden 1989 EP:t
Sodomin albumit
Perussuomalaiset Naiset

Perussuomalaiset Naiset on perussuomalaisten naisjärjestö. Yhdistyksen puheenjohtaja on Ritva ”Kike” Elomaa. Järjestö perustettiin 2. maaliskuuta 1996 Tampereella. Yhdistyksen toiminnan lähtökohtina ovat kristillissosiaaliset arvot.

PS-naiset on Naisjärjestöjen Keskusliiton ja Naisjärjestöt Yhteistyössä – Nytkis -yhdistyksen jäsen.

Vuonna 2010 järjestöön kuului hieman alle tuhat jäsentä.

Puheenjohtajat 
 Kaisu Roine (1996-1998)
 Auli Kangasmäki (1998-1999)
 Marja-Leena Leppänen (1999-2017)
 Ritva Elomaa (2017-)

Lähteet

Aiheesta muualla 
 Perussuomalaiset Naiset

Suomalaiset kristilliset järjestöt
Suomalaiset poliittiset naisjärjestöt
Naiset
Jericho (täsmennyssivu)

Jericho, Jeriko tai Jerico voi tarkoittaa monia eri asioita:

Maantiede 
 Jeriko (Jericho), vanha kaupunki Palestiinassa
 Jericho, Oxfordin kaupunginosa Englannissa

Australiassa 
 Jericho Queenslandissä
 Jericho Tasmaniassa

Yhdysvalloissa 
 Jericho Arkansasissa
 Jericho Etelä-Carolinassa
 Jericho Indianassa
 Jericho New Jerseyssä
 Jericho New Yorkissa
 Jericho Pohjois-Carolinassa
 Jericho Utahissa
 Jericho Vermontissa
 Jericho Wisconsinissa
 Jericho Springs Missourissa

Henkilönnimenä 
 Chris Jericho, kanadalainen näyttelijä, radiojuontaja, rockmuusikko ja showpainija
 Luke Jericho, australialaisen jalkapallon pelaaja
 Jerico Stone, käsikirjoittaja
 Jerico, yhdysvaltalainen rap-artisti Michiganista

Populaarikulttuurissa 
 Jericho, yhdysvaltalainen postapokalyptinen draamasarja vuodelta 2006
 Jericho, brittiläinen elokuva vuodelta 1937
 Jericho, lännenelokuva vuodelta 2001
 Jericho Cane, Arnold Schwarzeneggerin esittämä eläköitynyt poliisi vuoden 1999 elokuvassa End of Days
 Jericho, The Band -yhtyeen albumi vuodelta 1993
 Jericho, Israel Vibrationin albumi vuodelta 2000
 Jericho, israelilainen yhtye
 "Jericho", Simply Redin kappale vuodelta 1986
 "Jericho", The Prodigyn kappale vuodelta 1992
 "Jericho", Arena-yhtyeen kappale vuodelta 1995
 "Jericho", Hilary Duffin kappale vuodelta 2004

Muuta 
 Jeriko-ohjus, Israelin keskimatkan ballistinen ohjus
 Jericho 941, israelilainen itselataava pistooli
 Jericho, saksalaisen Tom Lehmannin suunnittelema ja Abacusspielen kustantama korttipeli.
Laukunkankaan kaivos

Laukunkankaan nikkeli-kuparikaivos sijaitsi Enonkoskella ja se oli toiminnassa 1984–1994. Malmia louhittiin toiminta-aikana 6,66 miljoonaa tonnia. Malmin pitoisuudet olivat 0,7 6% nikkeliä ja 0,22 % kuparia. Kaivoksen malmimineraaleja olivat kuparikiisu, magneettikiisu ja pentlandiitti. Laukunkankaalta tehtiin ensimmäinen malmilöydös jo 1969 mutta pääesiintymä löytyi vasta 1980. Kaivoksen omisti Outokumpu Oy.

Laukunkankaan kaivoksen maakerroksella peitetyillä läjitysalueilla on noin 6,6 miljoonaa tonnia rikastushiekkaa. Tänne on sijoitettu myös Hälvälän ja Telkkälän kaivosten tuottamat rikastushiekat.

Lähteet 
 Geological Survey of Finland FINNICKEL Database : Laukunkangas
 GTK Tietoaineisto : Suomen kaivosteollisuus : Terästeollisuuden metallien kaivokset 
 Vesa Toropainen : Yhteenveto sulfidimalmikaivostoiminnasta Suomessa ja toiminnassa muodostuvista sivutuotteista sekä niiden ympäristövaikutuksista. GTK 2006, s. 18 

Enonkoski
Suomen kaivokset
Telkkälän kaivos

Telkkälän nikkeli-kuparikaivos sijaitsi Taipalsaarella ja se oli toiminnassa kahdessa vaiheessa 1969–1970 ja 1988–1992. Malmia louhittiin toiminta-aikana 0,61 miljoonaa tonnia. Se kuljetettiin autoilla Aijalan ja Virtasalmen rikastamoille jatkojalostettavaksi. Malmin pitoisuudet olivat 1,29 % nikkeliä ja 0,33 % kuparia. Kaivoksen omisti Outokumpu Oy.

Lähteet 
 GTK Tietoaineisto : Suomen kaivosteollisuus : Terästeollisuuden metallien kaivokset

Viitteet

Taipalsaaren rakennukset ja rakennelmat
Suomen kaivokset
Hälvälän kaivos

Hälvälän nikkeli-kuparikaivos sijaitsi Kerimäellä ja se oli toiminnassa 1988–1992. Malmia louhittiin toiminta-aikana 0,25 miljoonaa tonnia. Malmin pitoisuudet olivat 1,41 % nikkeliä ja 0,35 % kuparia. Kaivoksen omisti Outokumpu Oy.

Lähteet 
 GTK Tietoaineisto : Suomen kaivosteollisuus : Terästeollisuuden metallien kaivokset  

Kerimäki
Suomen kaivokset
Savonlinnan rakennukset ja rakennelmat
Night Is the New Day

Night Is the New Day on Katatonian kahdeksas studioalbumi, joka julkaistiin 2. marraskuuta 2009. Se äänitettiin ja miksattiin suurilta osin Tukholmassa Ghost Ward Studiolla, mutta rummut nauhoitettiin Studio Megassa Varbergissa. Ruotsin CD-versioissa sekä vinyyleissä on mukana myös yksi bonusraita. Albumi uudelleenjulkaistiin erikoispainoksena Yhdysvalloissa 2010. Pakkaus sisälsi myös 20 sivuisen kirjan ja bonuskappaleen. Yhtye kuvasi musiikkivideot kappaleista ”The Longest Year” ja ”Day and Then the Shade”.

Albumi nousi Suomen virallisen listan sijalle 8.

Kappaleet 
Kaikki kappaleet säveltänyt ja sanoittanut Jonas Renkse, ellei toisin mainittu.

Kokoonpano 
Yhtye
 Daniel Liljekvist – rummut
 Fredrik Norrman – kitara
 Mattias Norrman – basso
 Anders Nyström – kitara
 Jonas Renkse – laulu

Vierailevat muusikot
 Frank Default – kosketin- ja lyömäsoittimet
 Krister Linder – laulu (kappale ”Departer”)

Arvostelut 
 About.com: 
 AllMusic: 
 Desibeli.net: 
 Imperiumi.net: 8+/10
 Soundi: 
 Sputnikmusic:

Lähteet 

Vuoden 2009 albumit
Katatonian albumit
Hammaslahden kaivos

Hammaslahden kuparikaivos sijaitsi Pyhäselän Hammaslahdessa Pohjois-Karjalassa ja se oli toiminnassa 1973–1986. Kaivos tuotti kuparin ohella myös sinkkiä. Malmia louhittiin toiminta-aikana 5,59 miljoonaa tonnia. Malmin pitoisuudet olivat 1,11 % kuparia ja 1,26 % sinkkiä. Kaivoksen malmimineraaleja olivat magneettikiisu, kuparikiisu ja pyriitti sekä sinkkivälke.

Kaivos toimi avolouhoksena 1973–1976 ja maan alla louhintaa jatkettiin 1976–1986.

Lähteet 
 Kajaanin kaupunkieksploraatio: Hammaslahden kaivos, Joensuu.
 Karhu, Jani (toim.): Pyhäselän kunta 1925-2008. Hammaslahden seudun kyläyhdistys ja Mulo-Niittylahden kyläyhdistys, 2015. ISBN 978-952-93-6471-8

Pyhäselkä
Suomen kaivokset
Malmbergin kaivos

Malmbergin rautakaivos toimi Kiskossa Varsinais-Suomessa vuosina 1670–1866. Kaivoksesta louhittiin yhteensä 15 070 tonnia rautamalmia jonka rautapitoisuus oli keskimäärin 24 % ja parhaimmillaan noin 40 %.

Kaivos sijaitsi Pyymäessä Määrjärven pohjoisrannalla ja sen tuottamaa rautamalmia käytti viiden kilometrin päässä sijainnut Antskogin ruukki. Koska Malmbergin malmi oli kupari- ja rikkipitoista siitä valmistettu rauta oli kuumahaurasta ja niinpä ruukki hankki valtaosan rautamalmistaan Ruotsista ja Malmbergin malmia käytettiin vain lisänä. 1800-luvulla menetelmät kehittyivät niin että myös Malmbergin malmista saatiin kelvollista rautaa. 

Malmi louhittiin aluksi kuumentamalla kalliota avotulella ja sitten jäähdyttämällä kuumennut kivi nopeasti vedellä. 1800-luvun alussa siirryttiin käyttämään mustaruutia kiven räjäytyksiin. Malmbergin alueella oli seitsemän kaivoskuilua joista syvimmät Långa grufvan  ja Lilla grufvan ulottuivat 60 metrin syvyyteen. Malmi kuljetettiin talvella jäitse ja kesällä proomuilla kaivokselta Antskogin ruukille.  

Kaivos suljettiin kannattamattomana 1866 kun rautamalmin tuontitullin poisto teki kotimaisen vuorimalmin kilpailukyvyttömäksi ruotsalaisen malmin kanssa. Kaivosalueen rakennukset hävisivät vähitellen ja kaivoskuilut täyttyivät vedellä.  Viimeiset pysyvät asukkaat lähtivät Malmbergin alueelta 1950-luvulla ja lähistön pelloille istutettiin kuusia. Vuonna 1992 Fiskarsin omistama entinen kaivosalue saneerattiin hakkaamalla alueelle kasvanut puusto pois.

Lähteet 
 GTK Tietoaineisto : Suomen kaivosteollisuus : Rautakaivokset 
 Fiskarsin ruukki : Malmbergin kaivos 
 Visa Immonen : Kiskon Malmbergin kaivosalue - Teollisuuden jälkiä ja uhanalaisia kotiloita, Arkeologia NYT! 2/2007

Kisko
Salon historia
Salon rakennukset ja rakennelmat
Suomen kaivokset
Respawn Entertainment

Respawn Entertainment on yhdysvaltalainen pelitalo, jonka perustivat vuonna 2010 Jason West ja Vince Zampella.

Ennen West ja Zampella olivat Call of Duty -sarjan tehneen Infinity Wardin johdossa, kunnes he riitaantuivat Activisionin kanssa ja Activision erotti heidät keväällä 2010. Uutta pelitaloa perustamassa oli heidän lisäkseen 38 Infinity Wardilta eronnutta työntekijää. Electronic Arts osti yrityksen marraskuussa 2017. Vuonna 2020 Respawn ilmoitti avaavansa uuden studion Vancouverissa, ja se keskittyisi Apex Legendsin jatkuvaan kehittämiseen. Uusi studio sijaitsee EA Vancouverin kampuksella.

Pelit 

Yhtiö on kehittänyt Titanfall -pelin, jonka Electronic Arts julkaisi 14. maaliskuuta 2014. Jatko-osa Titanfall 2 on julkaistu vuonna 2016.

Yhtiön kolmas peli Apex Legends on Titanfall-sarjan pohjalta tehty ilmaispeli ja se julkaistiin alkuvuonna 2019.

Lähteet

Aiheesta muualla 
 Profiili MobyGamesissä 

Yhdysvaltalaiset videopeliyritykset
Electronic Arts
Kennedyn kanaali

Kennedyn kanaali (, ) on Grönlannin sekä Kanadan pohjoisimman saaren Ellesmerensaaren välissä sijaitseva salmi. Se on osa saarten välistä pidempää Naresinsalmea ja yhdistyy etelässä Kanen altaaseen ja pohjoisessa Hall Basiniin. Salmi on noin 130 kilometriä pitkä ja 24–32 kilometriä leveä.

Kanaalissa sijaitseva Hansinsaari on sekä Tanskan että Kanadan aluevaatimusten kohteena.

Lähteet 

Grönlannin salmet
Nunavutin salmet
Grönlannin ja Kanadan raja
Recep İvedik

Recep İvedik on vuonna 2008 ilmestynyt turkkilainen komediaelokuva. Elokuvan on ohjannut Togan Gökbakar ja pääosassa näyttelee Şahan Gökbakar. Recep İvedik on ollut Turkin katsotuimpia elokuvia, mutta Recep İvedik 3 oli myydyimpiä elokuvia Turkissa.

Juoni 
Recep İvedik on kaupungilla, kun huomaa miehen pudottavan lompakkonsa. Recep ottaa lompakon mukaansa ja menee kotiin. Kun Recep avaa television, hän näkee lompakon pudottaneen miehen. Mies on kuuluisan hotellin omistaja, ja Recep päättää viedä lompakon hänelle. Kun hän saapuu hotellille, hän näkee lapsuuden ihastuksensa. Hotellin omistaja tarjoaa Recepille lompakosta rahaa, mutta Recep haluaa vain huoneen hotellista, jotta hän pääsisi olemaan hänen lapsuuden ihastuksen kanssa.

Aiheesta muualla 
 

Vuoden 2008 elokuvat
Turkkilaiset komediaelokuvat
Unholyunion

Unholyunion on puolalaisen black metal -yhtye Christ Agonyn ensimmäinen studioalbumi, joka on julkaistu vuonna 1993.

Kappalelista

Kokoonpano 
 Cezar – laulu, kitara
 Ash – basso
 Żurek – rummut

Aiheesta muualla
 

Vuoden 1993 albumit
Vuoden 1993 esikoisalbumit
Christ Agonyn albumit
Sacronocturn

Sacronocturn on puolalaisen black metal -yhtyeen Christ Agonyn esikoisdemo, joka on julkaistu vuonna 1990. Demosta on olemassa kolme eri versiota.

Kappalelista

Kokoonpano
 Cezar - kitara, laulu
 Ash - basso, laulu
 Zurek - rummut

Aiheesta muualla
 

Vuoden 1990 albumit
Christ Agonyn albumit
Zemettšinon piiri

Zemettšinon piiri (ven. Земетчинский район) sijaitsee Penzan alueella Venäjällä. Piirin pinta-ala on 2103,2 neliökilometriä, josta 1/3 on metsää. Asukkaita on 26 000 henkeä(vuonna 2010). Heistä 99 % on venäläisiä. Piiri on perustettu vuonna 1928. Vuodesta 1939 lähtien se on kuulunut Penzan alueeseen.

Piiri sijaitsee Penzan alueen luoteisosassa. Sillä on yhteistä rajaa Tambovin ja Rjazanin alueiden kanssa sekä Mordvan tasavallan kanssa. Zemettšinon piirin alueella virtaa Vyšajoki ja sen sivujokia. Piirissä on 63 asutuskeskusta. Sen keskuspaikka on Zemettšinon kaupunkimainen taajama, jossa asuu 11 100 ihmistä. Zemettšinosta Penzaan on matkaa noin 153 kilometriä ja paikkojen välillä on rautatieyhteys.

Piirin pääelinkeinot ovat teollisuus ja maatalous. Alueella toimii mm. sokeritehdas ja Penzan radiotehtaan verstas. Viime vuosina pienyritysten määrä on lisääntynyt piirin alueella huomattavasti. 

Alueella toimii yhteensä 29 koulua, urheilukoulu ja lasten luomistyön keskus. Nähtävyyksiin kuuluvat mm. ruhtinas Dolgorukin kartano, ohjaaja Ivan Platonin patsas ja vuonna 1849 rakennettu sokeritehtaan rakennus.

Aiheesta muualla
 Zemettšinon piiri Penzan alueen sivustolla 
 Zemettšinon piirin virallinen sivu

Penzan alueen piirit
Kolyšlein piiri

Kolyšlein piiri (ven. Колышлейский район) on kunnallinen itsehallintoalue Penzan alueella Venäjällä. Vuonna 1928 perustetun piirin pinta-ala on 1 684,7 km². Asukkaita on 26 400 henkeä. Heistä 90% on venäläisiä. Lisäksi piirissä asuu mm. mordvalaisia, tataareja ja ukrainalaisia. 

Kolyšlein piiri sijaitsee Penzan alueen eteläisessä osassa. Etelässä  se rajoittuu Saratovin alueeseen, lounaassa Serdobskin piiriin, luoteessa Kamenskin piiriin, idässä Penzan piiriin ja kaakossa Maloserdobinskin piiriin. Kolyšlein piirin pinnanmuodostus on alankoa. Alueen läpi virtaavat Hopjor ja Kolyšlen -joet. 

Piiriin kuuluu Kolyšlein taajama (kaupunkikunta) ja 17 maalaiskuntaa. Hallinnollinen keskus on Kolyšlein taajama, josta on 71 km alueen pääkaupunkiin Penzaan. 

Seudun pääelinkeinoja ovat maatalous ja teollisuus. Alueen kolme tehdasta tuottavat kulutustavaroita, kuten tarvikkeita ruostumattomasta teräksestä ja nahkatuotteita. Teollisuustuotteiden tuotanto muodostaa 75,3 miljoonaa ruplaa. Alueella on myös paljon pk-yrityksiä. Kolyšlein piirin läpi kulkee maantie sekä rautatie. 

Kolyšlein piirissä toimii 6 esikoulua, 21 yleissivistävää koulua (12 keskikoulua ja 9 peruskoulua) ja kaksi täydennyskoulutuskeskusta. Piirissä on myös kulttuurin ja taiteen laitoksia, kuten museo, kirjasto sekä lasten taidekoulu. Alueella on 26 arkeologista, kulttuurista sekä historiallista muistomerkkiä, joista yksi on omistettu suuressa isänmaallisessa sodassa kuolleille, sekä entinen 1800-luvun lopulla perustettu Skrjabinski-Voznesenskin nunnaluostari.

Lähteet
Ves Penzenski krai (venäjäksi) Viitattu 21.9.2010
Kolyšenskin piiri Penzan alueen sivustolla (venäjäksi) Viitattu 21.9.2010

Aiheesta muualla

Kolyšenskin piiri Penzan alueen tietosanakirjassa (venäjäksi)

Penzan alueen piirit
Ruostesuon kaivos

Ruostesuon sinkkikaivos toimi Kiuruvedellä vuosina 1988–1990. Kaivoksesta louhittiin sen toiminta-aikana 0,238 miljoonaa tonnia malmia. Malmi sisälsi keskimäärin 2,63 % sinkkiä, 0,30 % kuparia ja 31,09 % rikkiä. Tonnissa malmia oli 0,34 grammaa kultaa.

Kaivos oli avolouhos.

Lähteet 

Kiuruvesi
Suomen kaivokset
Kultakaivokset
Vuorokkaan kaivos

Vuorokkaan rautakaivos toimi Vuolijoella vuosina 1965–1985. Kaivoksesta louhittiin sen toiminta-aikana 1,348 miljoonaa tonnia malmia. Malmi sisälsi keskimäärin 34 % rautaa, 7,5 % titaania ja 0,2 % vanadiinia.

Lähteet 
 GTK Tietoaineisto : Suomen kaivosteollisuus : Rautakaivokset 

Vuolijoki
Suomen kaivokset
Paratiisi (vuoden 2010 sarja)

Paratiisi on suomalainen kaksiosainen televisiodraamasarja, joka esitettiin Yle TV1 -kanavalla syksyllä 2010. Sarjaa kuvattiin muun muassa Helsingin Itäkeskuksessa.

Rooleissa 

Suomalaiset draamasarjat
Haapajoki (täsmennyssivu)

Haapajoki on usean joen nimi Suomessa ja siirtynyt paikoin myös asutusnimeksi. Nimi voi viitata muun muassa seuraaviin:

 Haapajoki, Perämereen laskeva joki Raahessa
 Haapajoki, kylä Raahessa
 Haapajoki, Loimijoen sivujoki Jokioisissa
In War and Pieces

In War and Pieces on saksalaisen thrash metal-yhtye Sodomin kolmastoista albumi, joka julkaistiin Saksassa 19. marraskuuta 2010 ja Euroopassa 22. marraskuuta. Albumin julkaisi Steamhammer.

Kappaleet

Kokoonpano 
 Tom Angelripper – basso, laulu
 Bernemann – kitarat
 Bobby Schottkowski – rummut

Tuotanto 
 Waldemar Sorychta – tuottaja
 Eliran Kantor – grafiikka

Arvostelut 
 Allmusic:

Lähteet 

Sodomin albumit
Vuoden 2010 albumit
Druine Condor

Druine D.60 Condor oli ranskalainen Roger Druinen suunnittelema koulutuslentokone, jonka ensilento tehtiin vuonna 1955. Se oli kehitetty harrasterakenteiseksi tarkoitetusta Druine Turbi-koneesta. Koneessa oppilas ja opettaja istuivat rinnakkain, joka oli tuohon aikaan etenkin Euroopassa uusi asia. Koneita valmisti Borea Ranskassa ja Rollason Aircraft and Engines nimellä Rollason Condor Englannissa.

Spesifikaatio 
 miehistö 2
 pituus 7 m
 kärkiväli 8,4 m
 siipipinta-ala 11 neliömetriä
 tyhjämassa 410 kg
 lentopaino 670 kg
 voimalaite Rolls-Royce Continental 0-200A, 74 kW
 huippunopeus 172 km/h
 kantama 482 km
 lakikorkeus 4300 m

Lähteet

Aiheesta muualla

http://www.rollason-condor.co.uk/

Koulukoneet
Lentävä kalakukko (kappale)

Lentävä kalakukko on Toivo Kärjen säveltämä ja Reino Helismaan sanoittama kupletti, jonka levytti ensi kertaa Esa Pakarinen joulukuussa 1951. Kappale on Pakarisen tunnetuimpia kappaleita. Kappaleeseen liittyen tehtiin vuonna 1953 samanniminen elokuva Lentävä kalakukko, jonka käsikirjoitti Reino Helismaa ja ohjasi Ville Salminen.

Esa Pakarinen levytti Lentävän kalakukon myöhemmin peräti viisi kertaa vuosina 1961, 1966, 1970, 1972 ja 1988. Verjnuarmu-yhtye teki vuonna 2012 kappaleesta heavy metal -version samoilla Helismaan sanoilla. Bat & Ryyd -yhtye levytti kappaleesta vuonna 1991 oman muunnoksensa nimellä Lentävä puliukko, ja Turmion Kätilöt -yhtye versioi kappaleen vuonna 2012 nimellä Lentävä Kalpan ukko.

Levyn kääntöpuolella on toinen samalla kerralla taltioitu Pakarisen esittämä, Kärjen säveltämä ja Helismaan sanoittama kappale Lännen lokarin veli, jonka pohjalta valmistui keväällä 1952 samanniminen elokuva. Kummankin kappaleen levyetiketteihin painettiin teksti ”samannimisestä elokuvasta”, vaikka kummankaan elokuvan käsikirjoitusta ei ollut joulukuussa 1951 vielä tehty eikä kuvauksia aloitettu.

Katso myös
Kalakukko
Lellelle

Lähteet

Vuoden 1951 kappaleet
Toivo Kärjen säveltämät kappaleet
Reino Helismaan sanoittamat kappaleet
Huumorikappaleet
Tommy Eriksson

Tommy Kari Harry Eriksson (27. maaliskuuta 1960 Vaasa) on suomalainen muusikko ja säveltäjä. 

Eriksson on ollut yhtyeiden Ageness ja Androids jäsen sekä tehnyt yhteistyötä Wigwamin kanssa. 

Hän on myös säveltänyt musiikkia useisiin tanssi- ja teatteriproduktioihin.

Ura 
Vuonna 1995 Erikssonin aloitteesta perustettiin Suomen ainoa progressiiviseen rockiin erikoistunut yhdistys, joka sai nimekseen Colossus. Yhdistyksen tavoitteena oli tehdä progea tunnetuksi Suomessa ja viedä tietoa Suomalaisesta musiikista ja yhtyeistä ulkomailla. 

Yhdistyksen jäsenlehteä tilattiin myös ulkomaille ja järjestetyt konsertit saivat kiitosta alan piireissä. 

Vuodesta 1997 Eriksson oli myös vastuuhenkilönä nuorempien muusikoiden treenikompleksissa ja edesauttoi näin monia tulevia suuruuksia uransa ensiaskelissa.

Teatteri- ja tanssiteatteriproduktiot 
 1985 - "Burkpojken" (muusikko, säveltäjä, näyttelijä), Skolteatern, Espoo
 1986 - "1892 En Rockopera" (muusikko, säveltäjä), Wasa Teatern, Vaasa
 1986 - "Bodies", (säveltäjä, musiikintuottaja), Tanssiteatteri Rollo, Helsinki
 1988 - "Viimeinen Marssi", (säveltäjä, musiikintuottaja), Tanssiteatteri Minimi, Helsinki
 1989 - "Sankarit", (säveltäjä, musiikintuottaja), Tanssiteatteri Minimi, Helsinki
 1999 - "Punainen Huone", (säveltäjä, musiikintuottaja), Aurinkobaletti, Turku

Discografia (kokoelmat) 
 2009 - Tuonen Tytär 2 (Musea, France) Cheap Evening Return (Wigwam-cover)
 2010 - Dante's Purgatory (Musea, France) Stream Of Hope (instrumental)
 2011 - Dante's Paradiso (Musea, France) Falling In To Bliss (insrumental)
 2012 - Decameron (Musea, France) Abbotic Cure (insrumental)
 2013 - Family Snapshots (Mellow Records, Italy) Red Rain (Peter Gabriel-cover)
 2014 - Decameron Part 2 (Musea, France) Cherchez La Femme (insrumental)

Lähteet
Maininnat suomalaisissa musiikkikirjoissa: 
 Mikko Meriläinen: Wigwam (sivut 441-443, 449, 453, 464) 
 Petri Nevalainen: Bassokenraali (Pekka Pohjolan elämäkerta, sivu 6)
 Matti Pajuniemi: Prog Finlandia (sivut 141, 142, 167, 168, , 197)
 Tuomas Kaukomies: Nuorisokahvilasta nettiaikaan (sivut 159, 163, 191, 194-195, 207, 216-218, 312, 330-331)

Suomalaiset muusikot
Vuonna 1960 syntyneet
Elävät henkilöt
Velipekka Nummikoski

Velipekka Nummikoski (s. 10. helmikuuta 1962) on ollut Raha-automaattiyhdistyksen toimitusjohtaja. Hän aloitti tehtävässä huhtikuussa 2012 edeltäjänsä Sinikka Mönkäreen jäätyä eläkkeelle. Nummikosken taival toimitusjohtajana päättyi vuoden 2016 lopussa, kun Raha-automaattiyhdistys yhdistettiin Veikkauksen ja Fintoton kanssa uudeksi rahapeliyritykseksi nimeltään Veikkaus Oy.   

Ennen siirtymistään RAY:hyn Nummikoski toimi kesäkuusta 2011 pääministeri Jyrki Kataisen valtiosihteerinä. Hän oli Kataisen valtiosihteeri myös tämän valtiovarainministeriaikana vuosina 2007–2011. Nummikoski valmistui Turun yliopistosta vuonna 1987 valtiotieteen maisteriksi pääaineenaan sosiaalipolitiikka. Puoluetaustaltaan hän on kokoomuslainen.

Nummikoski on työskennellyt urallaan myös muun muassa Elisa Oyj:n ja Oy Radiolinja Ab:n viestintäjohtajana vuosina 2000–2007, kokoomuksen eduskuntaryhmän tiedotussihteerinä ja pääsihteerinä sekä monen ministerin erityisavustajana. Vuosina 1990–1994 hän avusti Ilkka Kanervaa tämän toimiessa ministerinä valtioneuvoston kansliassa, liikenneministerinä ja työministerinä, vuosina 1994–1995 Olli-Pekka Heinosta tämän toimiessa opetusministerinä ja vuosina 1997 sekä 1999–2000 Sauli Niinistöä tämän toimiessa valtiovarainministerinä. 

Nummikosken luottamustehtäviin ovat kuuluneet muun muassa Kansaneläkelaitoksen hallituksen puheenjohtajuus, jossa tehtävässä hän toimi vuosina 2008–2012, ja Yleisradion hallituksen jäsenyys.

Lähteet 

Määräaikaiset valtiosihteerit
Suomalaiset järjestöjohtajat
Vuonna 1962 syntyneet
Elävät henkilöt
Erityisavustajat
Keskusta-vasemmisto

Keskusta-vasemmisto on puoluekentässä poliittista keskustalaisuutta ja vasemmistolaisuutta yhdistelevä ja näiden välissä olevan määritelmä. Siihen voidaan luokitella sosiaaliliberalismi, sosiaalidemokratia ja monet vihreät puolueet.

Poliittinen kirjo
Manttaalikunta

Manttaalikunta on itsehallintoyhteisö, jonka muodostavat kunkin kunnan manttaaliin pannun maan omistajat ja haltijat. Aikoinaan manttaalikunnilla oli keskeinen asema maalaispitäjien kunnalliselämässä. Näin sääti vielä vuoden 1865 asetus kunnallishallituksesta maalla (4/1865, 11 §). Vuoden 1898 maalaiskuntain kunnallishallintoasetus (21/1898, 11 §) määräsi, että manttaalikunnan asiat käsitellään manttaalikokouksessa. Kokouksessa saatiin käsitellä vain manttaaliin pantua maata ja laitoksia koskevia asioita. Manttaalikokouksen määrättävissä olevia rahastoja nimitettiin manttaalimiesten rahastoiksi. Manttaalikokouksessa voitiin myös päättää, että manttaalikunnalle kerättiin veroa, manttaalikunnan veroa.Kokouksessa käytetty äänioikeus riippui jäsenen manttaalin suuruudesta. Aiemmin manttaalikunnan hoidettaviksi kuuluivat yleiset rasitukset kuten yleisten teiden teko ja kunnossapito, kyytitoimi, käräjähuoneiston kunnossapito ja vankeinkuljetus. 

Manttaalikunnille kuuluneet yleiset rasitukset siirtyivät 1910- ja 1920-luvuilla suurimmaksi osaksi valtion hoidettaviksi. Vuonna 1917 tapahtuneen kunnallisen äänioikeusuudistuksen ja valtuustojen pakolliseksi tulon jälkeen manttaalikunnan merkitys supistui lähinnä muodolliseksi.

Lähteet

Kirjallisuutta
 Y. W. Puhakka: Manttaalikunta ja sen toiminta, Maataloustuottajain keskusliitto 1939. Uusi täydennetty painos vuosina 1945, 1953, 1958, 1976.

Suomen taloushistoria
Betty Järnefelt-Rauanheimo

Elisabet (Betty) Josefina Järnefelt-Rauanheimo os. Nylenius (6. huhtikuuta 1879 Savonlinna – 6. helmikuuta 1939 Helsinki) oli suomalainen suomeksi ja englanniksi kirjoittanut kirjailija.

Järnefelt-Rauanheimon vanhemmat olivat lehtori Carl Nylenius ja Olga Mathilda Roschier. Hän pääsi ylioppilaaksi 1896  (Privata svenska reallyceum för gossar och flickor i Kuopio) ja valmistui filosofian kandidaatiksi Helsingin yliopistosta 1899 ja maisteriksi 1900. Järnefelt-Rauanheimo toimi kielten opettajana useissa suomalaisissa kouluissa 1900–1907. Hän muutti sitten Yhdysvaltoihin jossa hän toimi edelleen opettajana. Vuodesta 1923 hän oli Kanadassa Suomen pääkonsulaatin sihteerinä.

Betty Järnefelt-Rauanheimo oli naimisissa 1920–1932 toimittaja Akseli Rauanheimon kanssa. Akseli Rauanheimo (ent. Järnefelt) oli 1923–1932 Suomen konsulina Montrealissa Kanadassa.

Teoksia 
 A mother's farewell letters. Augsburg publishing house, Minneapolis, Minnesota 1922 (suomeksi nimellä Äidin kirjeitä, WSOY 1926, 3. painos nimellä Äidin kirjeitä jäähyväisiksi tyttärelleen, WSOY 1934)
 Vierailla veräjillä : kertomuksia. WSOY 1928 (siirtolaisaiheisten novellien kokoelma, englanniksi nimellä At Strange Gates)
 Myötä- ja vastoinkäymisissä : romaani. WSOY 1938
 Sotavanki : Winston Churchillin muistelmien mukaan. Poikien seikkailukirjasto; 83. Otava 1938 (nimellä Betty Rauanheimo)

Lähteet 
 
 
 Pohjoissavolaisen kaunokirjallisuuden bibliografia : Betty Järnefelt-Rauanheimo 
 Suomen suurlähetystö, Ottawa : Suomen ja Kanadan suhteiden historia

Suomalaiset kirjailijat
Vuonna 1879 syntyneet
Vuonna 1939 kuolleet
Major League Baseball -kausi 1876

Kausi 1876 oli ensimmäinen National Leaguen kausi. Liiga perustettiin 2. helmikuuta 1876. Kyseessä on vanhin edelleen olemassa oleva palloilun ammattilaissarja. Ensimmäinen mestaruus varmistui 26. syyskuuta, 
jolloin Chicago voitti Hartfordin juoksuin 7-6.

National League 

Mutuals ja Athletics kieltäytyivät pelaamasta loppukauden vierasotteluitaan vedoten taloudellisiin ongelmiin. 10. joulukuuta liiga erotti kyseiset joukkueet.

Postseason

Virallisesti erillisiä mestaruusotteluita ei ollut merkitty ohjelmaan, mutta koska St.Louisilla oli keskinäisistä otteluista enemmän voittoja kuin Chicagolla, se piti itseään todellisena mestarina. Joukkueet sopivat epävirallisesta viiden ottelun postseasonista, ja sarjalle annettiin nimeksi Championship of The West. Chicago voitti ensimmäisen kamppailun 2-0, mutta St.Louis neljä seuraavaa: 4-0, 3-2, 21-18 ja 16-15.

Lähteet

 Baseball-reference - National League 1876 
 Baseball almanakka - National League 1876 
 ESPN - Kauden 1876 tilastot 

Major League Baseball -kaudet
Vuoden 1876 urheilu
Ratsastus kesäolympialaisissa 1948

Vuoden 1948 kesäolympialaisten ratsastus järjestettiin 9. – 14. elokuuta 1948 Lontoossa, Yhdistyneessä kuningaskunnassa. Tämä oli kahdeksas kerta kun laji oli mukana olympialaisten ohjelmassa. Mukana oli 103 osanottajaa 17 eri maasta. Tapahtumia oli kuusi. Suomea edusti mm. Adolf Ehnrooth.

Mitalistit

Mitalitaulukko

Lähteet
Equestrianism at the 1948 London Summer Games  

Kesäolympialaiset 1948
1948
Sheet Music

Sheet Music on englantilaisen rockyhtye 10cc:n toinen albumi. Se äänitettiin Stockportissa Strawberry Studiolla. Graham Gouldman on 10cc:n verkkosivuilla maininnut levyn yhdeksi yhtyeen parhaista ja Kevin Godley puolestaan on haastattelussa vuonna 2006 ilmoittanut levyn yhdeksi suosikeistaan koko 10cc:n tuotannossa.

Albumi sai suuren suosion Englannissa nousten listoilla jopa sijalle 9. kesäkuussa 1974 pysytellen top-100:ssa yhteensä 24 viikkoa. USA:ssa levy nähtiin korkeimmillaan sijalla 81. Albumin ainoa hitti oli aloituskappale ”The Wall Street Shuffle”. Myös ”Silly Love” -singlejulkaisu kohosi listoille briteissä.   

Levy julkaistiin UK Records -levymerkillä toukokuussa 1974. Eric Stewart huolehti levyn miksauksesta ja lopullisesta toteutuksesta. Kannen suunnitteli Hipgnosis-ryhmä.

Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään. Siinä sen sanotaan edustavan yhtyeen varhaiskauden monesta suunnasta otettuja vaikutteita ja henkeäsalpaavaa luomisvoimaa, mikä johtui siitä että kaikki yhtyeen jäsenet olivat taitavia laulunkirjoittajia..

Kappaleet 
A-puoli

B-puoli

Kokoonpano 
 Graham Gouldman – basso, kitarat, laulu, lyömäsoittimet
 Eric Stewart – kitarat, kosketinsoittimet, laulu
 Kevin Godley – rummut, lyömäsoittimet, laulu
 Lol Creme – kitarat, koskettimet, lyömäsoittimet, laulu

Lähteet

10cc:n albumit
Vuoden 1974 albumit
Yolanda Be Cool


Yolanda Be Cool on australialainen yhtye. Yhtyeen perustivat Sylvester Martinez ja Johnson Peterson. Yhtyeen vuonna 2010 julkaistu "We No Speak Americano" (mukana DCUP) -single oli monessa maassa hitti, muun muassa Suomessa virallisella latauslistalla ja Suomen tanssilistalla se oli sijalla yksi. Yhtye sai vuonna 2010 kaksi ARIA Music Awardsin palkintoa.

Diskografia

Studioalbumit
 Ladies & Mentalmen (2012)
 Je Suis Music (2016)

Singlet
 "Afro Nuts" (2009)
 "Holy Cow" (2009)
 "We No Speak Americano" (mukana DCUP) (2010)
 "Le Bump" (mukanan Crystal Waters) (2011)
 "Change" (2012)
 "Before Midnight" (2012)
 "A Baru in New York (feat. Gurrumul)" (2013)
 "Sweat Naked" (2013)
 "To Be Alone (feat. Omar)" (2013)
 "All That She Wants (feat. SYF ja Fritz Helder)" (2014)
 "Cause i Like it" (2014)
 "Sugar Man (feat. DCUP)" (2014)
 "Soul Makosa (Money) (feat. DCUP)" (2015)
 "From Me to You (feat. DCUP)" (2016)

Lähteet

Aiheesta muualla
 Viralliset sivut
 
 Yolanda Be Cool Twitter -sivustolla

Australialaiset duot
Australialaiset elektronisen musiikin yhtyeet
Disciples of Christ

Disciples of Christ (), lyhyesti Disciples (Opetuslapset), on protestanttinen liike Pohjois-Amerikassa. Oppisuuntaa edustavat seurakunnat ovat kongregationalistisia. Liikkeellä on 382 248 jäsentä (2018). Jäsenmäärä on ollut selvässä laskussa koko 2000-luvun. Kuuluisia jäseniä ovat olleet Yhdysvaltain presidentit James Garfield, Lyndon Johnson ja nuoruudessaan myös Ronald Reagan.

Lähteet

Aiheesta muualla 

Protestanttiset kirkot
Kristinusko Yhdysvalloissa
Stone

Stone (englantia: kivi) voi tarkoittaa seuraavia:

 Stone, keravalainen metallimusiikkiyhtye
 Stone, Stone-yhtyeen julkaisema albumi
 Q.Stone, suomalainen bluesrock-yhtye
 Stone Pauli Pentin ohjaama suomalainen dokumenttielokuva vuodelta 1988
stone, anglosaksinen painon mittayksikkö
SS-26 Stone, RSS-40 Iskander, SS-X-26, venäläinen ohjus

Sukunimi
 Angie Stone (s. 1961), yhdysvaltalainen laulaja, lauluntekijä, kosketinsoittaja, levytuottaja ja näyttelijä
 Bill Stone (1900–2009), englantilainen ensimmäisen maailmansodan veteraani
 Biz Stone (s. 1974), yhdysvaltalainen ohjelmistosuunnittelija
 Charles Pomeroy Stone (1824–1887), yhdysvaltalainen prikaatinkenraali ja insinööri
 Curtis Stone (s. 1975), australialainen kokki, kirjailija ja televisioesiintyjä
 David Stone (s. 1952), kanadalainen kosketinsoittaja
 David R. Stone, yhdysvaltalainen historioitsija
 Dean Stone (1930–2018), yhdysvaltalainen baseballpelaaja
 Edward Durell Stone (1902–1978), yhdysvaltalainen arkkitehti
 Emma Stone (s. 1988), yhdysvaltalainen näyttelijä
 Evan Stone (s. 1964), yhdysvaltalainen aikuisviihteen ammattilainen
 George E. Stone, Gerschon Lichtenstein (1903–1967), puolalais-yhdysvaltalainen näyttelijä
 Irving Stone (1903–1989), yhdysvaltalainen kirjailija
 Jennifer Stone (s. 1993), yhdysvaltalainen näyttelijä
 Joanna Stone (s. 1972), australialainen keihäänheittäjä
 Joss Stone (s. 1987), englantilainen laulaja ja näyttelijä
 Julia Sarah Stone (s. 1997), kanadalainen näyttelijä
 Lewis Stone (1879–1953), yhdysvaltalainen näyttelijä
 Marianne Stone (1922–2009), brittiläinen näyttelijä
 Mark Stone (s. 1992), kanadalainen jääkiekkoilija
 Matt Stone (s. 1971), yhdysvaltalainen animaattori, elokuvaohjaaja, käsikirjoittaja, näyttelijä ja ääninäyttelijä
 Michael Stone (1949–2005), yhdysvaltalainen elokuvaaja
 Michael Stone (s. 1990), kanadalainen jääkiekkoilija
 Mike Stone (1951–2002), englantilainen äänittäjä ja tuottaja
 Mike Stone (s. 1969), yhdysvaltalainen kitaristi
 Milburn Stone (1904–1980), yhdysvaltalainen näyttelijä
 Oliver Stone (s. 1946), yhdysvaltalainen elokuvaohjaaja, käsikirjoittaja ja tuottaja
 Philip Stone (1924–2003), brittiläinen näyttelijä
 Richard Stone (1913–1991), brittiläinen taloustieteilijä, Nobelin taloustieteen palkinnon saaja
 Richard Stone (1953–2001), yhdysvaltalainen säveltäjä
 Roger Stone (s. 1952), yhdysvaltalainen poliittinen vaikuttaja
 Ruth Stone (1915–2011), yhdysvaltalainen runoilija
 Ryan Stone (s. 1985), kanadalainen jääkiekkoilija
 Samuel John Stone (1830–1900), englantilainen anglikaanisen kirkon pappi, runoilija ja hymnologi
 Sean Ali Stone (s. 1984), yhdysvaltalainen elokuvaohjaaja, tuottaja, kuvaaja, käsikirjoittaja ja näyttelijä
 Sharon Stone (s. 1958), yhdysvaltalainen näyttelijä
 Steve Stone (s. 1971), englantilainen jalkapalloilija
 W. Clement Stone (1902–2002), yhdysvaltalainen liikemies ja itseapukirjailija
 Witmer Stone (1866–1939), yhdysvaltalainen kasvi- ja eläintieteilijä.

Stone, kuvitteellisia henkilöitä
 Aaron Stone, peliavatar samannimisessä yhdysvaltalaissa draamasarjassa
 Jesse Stone, Tom Selleckin elokuvasarjan päähenkilö
Atar kustannus

Atar Kustannus on vuonna 2006 perustettu suomalainen kirjankustantamo, jonka omistaa Thor-Fredric Karlsson. Kustantamon ensimmäinen julkaisu oli Kahlil Gibranin teoksen Profeetta uusi suomennos.

Lähteet
Kotisivut.

Suomalaiset kirjankustantamot